stanford-oval/wikipedia huggingface dataset:
Suomen Ranskan-instituutti
Instituutin tilat

Instituutin rakennus valmistui vuonna 1862 osana Hausmannin kaupunkiuudistusta. Tilat on suunnitellut arkkitehti Juhani Pallasmaa. Ne sijaitsevat entisessä Cinéma de Cluny -elokuvateatterissa, joka lopetti toimintansa vuonna 1985. Tilat toimivat kansainvälisenä kohtauspaikkana ja alustana suomalaisen kulttuurin, osaamisen ja yhteiskuntaelämän esittelylle. Tilat remontoitiin vuosina 2017–2018 ja avattiin yleisölle jälleen heinäkuussa 2018.
Instituutin tiloissa on muun muassa kahvila, galleria ja elokuvateatteri. Instituutin isossa salissa toimii Coutume Institut -kahvila, ja tilassa järjestetään säännöllisesti julkistus- ja keskustelutilaisuuksia. Kahvilan salin ikkunoista avautuu näkymä vastapäätä sijaitsevaan Musée de Clunyyn. Rue des Écoles’n puolella sijaitsevassa Galeriessa järjestetään vaihtuvia näyttelyitä, jotka tuovat esiin suomalaista taidetta ja muotoilua. Alakerran 60-paikkaisessa auditoriumissa esitetääm muun muassa elokuvia ja tarjotaan suomen kielikursseja.
Aiheesta muualla

Suomen Ranskan instituutin kotisivut
Tom Thomson

Tom Thomson 1910-luvulla.
Thomas John ”Tom” Thomson (5. elokuuta 1877 Claremont, Ontario – 8. heinäkuuta 1917 Algonquin Provincial Park, Ontario) oli kanadalainen taidemaalari. Hän oli Group of Seveniksi yhdistyneen taiteilijajoukon varhainen innoittaja. Luonto on keskeisessä osassa hänen taiteellisessa tuotannossaan, ja hänen merkittäviä maalauksiaan ovat The West Wind (1917) ja Jack Pine (1916–1917). Hän kuoli epäselvissä olosuhteissa, mutta todennäköisesti tapaturmaisesti.
Tom Taylor

| Mitalit> Maa:   Kanada.Miesten jalkapallo. Olympialaiset  | Mitalit> Maa:   Kanada.Miesten jalkapallo. Olympialaiset  | Mitalit> Maa:   Kanada.Miesten jalkapallo. Olympialaiset  | Maa:   Kanada> Miesten jalkapallo. |
| --- | --- | --- | --- |
|  Kultaa | St. Louis 1904 | joukkuekilpailu |  |
Thomas Sylvester "Tom" Taylor (4. joulukuuta 1880 – 15. elokuuta 1945) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.
Izzy Stradlin

| Izzy Stradlin |
| --- | --- |
 Stradlin esiintymässä vuonna 2012.
Henkilötiedot
Koko nimi:  Jeffrey Dean Isbell
Syntynyt: 8. huhtikuuta 1962 (ikä 62)
Ammatti:  muusikko laulaja-lauluntekijä säveltäjä tuottaja
Muusikko
Taiteilijanimi:  Izzy Stradlin 
Laulukielet:  englanti
Aktiivisena:  1979-
Tyylilajit:  hard rock, glam rock, bluesrock
Soittimet:  kitara
Yhtyeet:  Guns N’ Roses (1985–1991) Hollywood Rose (1983–1985) London (1984–1985)
Levy-yhtiöt:  Geffen Records Sanctuary Records Victor Entertainment Cleopatra Records
Aiheesta muualla
www.chopaway.com
  [ Muokkaa Wikidatassa ] [ ohje ]  
Jeffrey Dean Isbell (s. 8. huhtikuuta 1962 Lafayette, Indiana), tunnettu paremmin taiteilijanimellään Izzy Stradlin, on yhdysvaltalainen muusikko. Hänet muistetaan parhaiten hard rock -yhtye Guns N’ Rosesin rytmikitaristina ja säveltäjänä vuosilta 1985–1991.
Muutettuaan kotiseudultaan Lafayettesta Los Angelesiin 18-vuotiaana Stradlin soitti useissa eri kokoonpanoissa, joita olivat esimerkiksi Naughty Women ja Atoms, kunnes vuonna 1983 perusti yhdessä vanhan koulutoverinsa W. Axl Rosen kanssa Hollywood Rose -yhtyeen. Välivaiheiden jälkeen Hollywood Rosesta muovautui ensin L.A. Gunsin prototyyppi ja tämän myötä lopulta Guns N’ Roses. Kun yhtyeen soolokitaristi Tracii Guns ja rumpali Rob Gardner eivät pitäneet ajatuksesta lähteä basisti Duff McKaganin järjestämälle kiertueelle Yhdysvaltain länsirannikolle, he erosivat yhtyeestä ja heidän tilalleen liittyivät englantilaiskitaristi Saul ”Slash” Hudson ja Steven Adler. Guns N’ Rosesin ylistetty debyyttialbumi Appetite for Destruction julkaistiin vuonna 1987, ja se on edelleen kaikkien aikojen myydyin yhtyeen tai artisin debyyttialbumi. Appetite for Destructionin ohella Stradlin on ollut mukana yhtyeen jokaisella studioalbumilla lukuun ottamatta vuoden 2008 Chinese Democracya, jolla Appetite for Destructionin levyttänneestä kokoonpanosta jäljellä on enää Rose. Stradlin erosi Guns N’ Rosesista vuonna 1991 kesken Use Your Illusion Tour -maailmankiertueen, ja hänen korvaajakseen hankittiin Gilby Clarke. Stradlin perusteli lähtöään sillä, että ”Guns N’ Roses oli muuttumassa pikemminkin Axlin omaksi show’ksi eikä hän halunnut olla mukana yhtyeessä jota johtaisi Axl, jolla oli pakonomainen tarve kontrolloida kaikkia yhtyeen sisäisiä tapahtumia”. Stradlin halusi alun perin, että yhtye olisi ollut vain Ramonesin kokoluokkaa, ja hän olisi mieluiten esiintynyt 2 000 hengen yleisölle valtavien loppuunmyytyjen urheilustadioneiden tai konserttiareenoiden sijasta.
Guns N’ Rosesista lähtönsä jälkeen Stradlin on luonut uraa sooloartistina, mutta myös korjaillut tulehtuneita välejään Axlin kanssa ja myös noussut jakamaan lavaa entisen yhtyeensä kanssa useampaan kertaan. Tämän ohella hän on myös esiintynyt vanhojen yhtyetovereidensa Slashin, McKaganin sekä Matt Sorumin Velvet Revolver -yhtyeen kanssa joitain kertoja. Vuonna 2012 Stradlin sekä Appetite for Destructionin levyttänyt kokoonpano, Sorumin ja kosketinsoittaja Dizzy Reedin ohella hyväksyttiin myös Rock and Roll Hall of Famen jäseniksi.
Diskografia > Julkaisut sooloartistina

Pressure Drop (1992, EP-levy)
Izzy Stradlin & the Ju Ju Hounds (1992)
Izzy Stradlin & the Ju Ju Hounds: Live (1993, (ainoastaan Japanissa julkaistu EP-levy)
117° (1998, alun perin nimen piti olla Self Titled eli Izzy Stradlin)
Ride On (1999), (ainoastaan Japanissa julkaistu levy)
River (2001)
On Down the Road (2002)
Like a Dog (2005, saatavilla vain internetistä)
Miami (2007, saatavilla vain iTunesista)
Fire, the Acoustic Album (2007, saatavilla vain iTunesista)
Concrete (2008, saatavilla vain iTunesista)
Smoke (2009, saatavilla vain iTunesista)
Wave of Heat (2010, saatavilla vain iTunesista)
Diskografia > Guns N’ Roses

Live ?!*@ Like a Suicide (1986, EP-levy)
Appetite for Destruction (1987)
Live from the Jungle (1988, ainoastaan Japanissa julkaistu EP-levy)
GN’R Lies (1988)
Use Your Illusion I (1991)
Use Your Illusion II (1991)
Use Your Illusion (1998, kooste Use Your Illusion I- ja Use Your Illusion II -albumien materiaalista)
Live Era ’87–’93 (1999, livealbumi)
Greatest Hits (2004, kokoelma-albumi)
Diskografia > Hollywood Rose

The Roots Of Guns N' Roses (2004, nauhoite vuodelta 1984)
Diskografia > Vierailut

Saul ”Slash” Hudson – Slash (2010)
Jaakko Tiitola

| Jaakko Tiitola |
| --- | --- |

Henkilötiedot
Syntynyt: 23. heinäkuuta 1907 Tampere, Suomen suuriruhtinaskunta
Kuollut: 2003
Kansalaisuus:   Suomi
Jääkiekkoilija
Lempinimi:  Jaska
Pelipaikka:  hyökkääjä
Maila:  oikea
Pituus:  186 cm
Paino:  65 kg
Seura
Seura:  Ilves
Sarja:  SM-sarja
Pelaajaura
Pääsarjaura:  1931–1935
Aik. seurat:  HJK
Jaakko Valio Tiitola (23. heinäkuuta 1907 Tampere – 2003) oli suomalainen jääkiekkoilija, jääkiekkoerotuomari ja ekonomi. Sodanjälkeisen työuransa Tiitola teki Tampereella sähköliikkeiden palveluksessa.
Tiitola oli yksi tamperelaisen rakennusmestarin ja kunnallisneuvoksen Heikki Tiitolan ja hänen puolisonsa Hanna Helanderin 12 lapsesta. Hän valmistui vuonna 1934 ekonomiksi Helsingin kauppakorkeakoulusta. Valmistuttuaan Tiitola siirtyi Viipuriin ja työskenteli vuosina 1934–1936 Oy Asean asianhoitajana. Sen jälkeen hän siirtyi Tampereelle, missä hän toimi vuosina 1937–1947 Havulinnan Sähköliikkeessä (myöh. Sähkölinna Oy) konttoripäällikkönä ja vuosina 1948–1965 toimitusjohtajana aina eläköitymiseensä asti. Sotien aikana hän oli rintamalla niin talvi- kuin jatkosodassa. Hän haavoittui jatkosodan loppuvaiheessa Ihantalassa. Sotilasarvoltaan hän oli yliluutnantti.
Nuoruudessaan Jaakko Tiitola pelasi aluksi Tampereen Palloilijoiden riveissä cup-muotoisessa jääpallon SM-sarjassa ja sotavuonna 1944 tamperelaisessa Ilves-Pojat-seurassa kaikkiaan kuusi ottelua. Jääkiekossa Tiitola pelasi neljä kautta SM-sarjaa eli kaudet 1931–1932 HJK:n riveissä, 1932–1933, 1933–1934 ja 1934–1935 Tampereen Ilveksessä. Hän voitti HJK:n riveissä SM-kultaa sekä Ilveksen riveissä yhden SM-hopean ja yhden pronssin.
Jääkiekkouransa jälkeen Tiitola toimi jääkiekon erotuomarina. Hän oli perustamassa Tampereen tennis- ja slalomseuroja sekä Tammer-Golfia. Hän oli jo 1930-luvulla aktiivinen tennispelaaja Tampereen Verkkopalloseuran riveissä.
Tiitolan veljiä olivat jääkiekkoilijat Martti, Matti, Jussi ja Risto. Koko veljessarja edusti jääkiekossa Tampereen Ilvestä. Jaakko Tiitolan poika Antti-Jussi tuli tunnetuksi ammattinsa puolesta lasikuitupohjaisten suksien ja jääkiekkomailojen kehittäjänä sekä urheilu-urallaan alppihiihdosta ja motocrossista.
Aiheesta muualla

Ville Matilainen: Kun jääkiekko tuli Tampereelle YLE Areena.  29.8.2013 - taltioitu 1978. Viitattu 22.3.2023.
Taidepoliisi

Kolmikätinen Taidepoliisi ohjaa yleisöä Emmaan.
Taidepoliisi on Pekka Kauhasen veistos Espoossa Pohjantien ja Ahertajantien kiertoliittymässä. Veistos ohjaa yleisöä WeeGee-talossa sijaitsevaan Emma-taidemuseoon.
Veistos paljastettiin 4. lokakuuta 2006, vähän ennen Emman avajaisia. Se on valettu patinoidusta pronssista, ja se seisoo ruostumattomasta teräksestä tehdyllä jalustalla. Veistoksen korkeus jalustoineen on viisi metriä. Se kuuluu Espoon kaupungin taidekokoelmaan.
Veistoksen poliisilla on kolme kättä, mutta sormia on kuitenkin tavanomaiset kymmenen. Kauhasen mukaan ”Taidepoliisin käsien rytmiikka yksinkertaisesti vaati kolmea kättä”.
Aiheesta muualla

Espoon kaupungin taidekokoelma[vanhentunut linkki]
Jean Sibeliuksen päivä

Jean Sibeliuksen päivää eli suomalaisen musiikin päivää vietetään Jean Sibeliuksen syntymäpäivänä 8. joulukuuta. Sisäministeriö antoi suosituksen liputuksesta vuonna 2005 ja teki Helsingin yliopiston almanakkatoimistolle esityksen päivän lisäämisestä kalentereihin vuonna 2007. Jean Sibeliuksen päivä on merkitty kalentereihin liputuspäiväksi vuosikerrasta 2011 lähtien.
Aiheesta muualla

Yle.fi Oppiminen: Jean Sibeliuksen päivä, suomalaisen musiikin päivä 8.12.
Suomen liputuspäivät
| --- | --- |
Viralliset:  suomalaisen kulttuurin päivä ·  suomalaisen työn päivä ·  äitienpäivä ·  puolustusvoimain lippujuhlan päivä ·  Suomen lipun päivä ·  isänpäivä ·  itsenäisyyspäivä ·  vaalipäivä ·  tasavallan presidentin toimeenastumispäivä
Vakiintuneet:  J. L. Runebergin päivä ·  Miina Sillanpään päivä, kansalaisvaikuttamisen päivä ·  tasa-arvon päivä ·  suomen kielen päivä ·  kansallinen veteraanipäivä ·  Eurooppa-päivä ·  suomalaisuuden päivä ·  kaatuneitten muistopäivä ·  runon ja suven päivä ·  Aleksis Kiven päivä, suomalaisen kirjallisuuden päivä ·  Yhdistyneiden kansakuntien päivä ·  ruotsalaisuuden päivä ·  suomalaisen musiikin päivä
Jaakko Tikanoja

Veli Jaakko Tikanoja (10. lokakuuta 1932 Kuopio – 10. lokakuuta 1963 Kuopio) oli suomalainen runoilija. Hän käytti myös nimimerkkiä Jaakko.
Tikanojan vanhemmat olivat lehtori Viljo Kaarlo Valtteri Tikanoja ja Kerttu Maria Manninen. Hän pääsi ylioppilaaksi Kuopion yhteiskoulusta 1951 ja valmistui Helsingin opettajakorkeakoulusta 1957.
Teoksia

Airoissa : runoja.   WSOY 1959
Palkinnot

Mikkelin kaupungin kirjallisuuspalkinto 1960
Tom Thibodeau

Thibodeau vuonna 2011.
Tom Thibodeau (s. 17. tammikuuta 1958 New Britain, Connecticut) on yhdysvaltalainen koripallovalmentaja. Hän toimi vuosina 2010–2015 NBA-seura Chicago Bullsin päävalmentajana. Hänet valittiin kaudella 2010–2011 NBA:n vuoden valmentajaksi. Vuodesta 2016 tammikuuhun 2019 hän toimi Minnesota Timberwolvesin päävalmentajana.
Aiheesta muualla

Kuvia tai muita tiedostoja aiheesta Tom Thibodeau Wikimedia Commonsissa
Koisjärvi (Pusula)

Koisjärven risteys seututiellä 280.
"Koisjärven disko".
Koisjärvi on kylä Pusulassa Lohjalla Somerolle vievän seututie 280:n ja Hyrsylä–Vihti-tien (yhdystie 1223) risteyksessä. Koisjärven postinumero on 09630, ja postinumeroalueen väkiluku on 499 asukasta (31.12.2015).
Koisjärven mänty vuonna 2011.
Mäntyaihe kolikoissa.
Koisjärven nähtävyyksiin kuuluu mänty, jonka on sanottu olevan kuvattuna 50, 20 ja 10 markan ja pennin kolikoissa. Ehdokkaita kolikoissa kuvatuksi männyksi on kuitenkin myös muualla, ja Rahamuseon mukaan todisteita sille, että kolikossa kuvatulla puulla olisi mitään todellista esikuvaa, ei ole. Mänty esiintyy myös Pekka ja Susi -yhtyeen vuonna 1994 ilmestyneen Pekka ja Susi -albumin kannessa. Kylän toinen maamerkki on saman risteyksen luona oleva, tielle hyvin näkyvä seinäkirjoitus "Koisjärven disko" vanhassa punamullalla maalatussa rakennuksessa (entinen kauppa).
Tärkeä luonnonkohde on kylän nimikkojärvi Koisjärvi, joka on ulottunut myös Salonkylän, Hakulan ja Hyrsylän alueelle. Kylän ja [seututie 110]:n väliin jäävä järvi kuuluu valtakunnalliseen lintuvesien suojeluohjelmaan. Vedenpinnan laskemisen vuoksi järvi on kasvanut lähes umpeen, ja vesialaa on alle puoli hehtaaria.
Vuonna 2014 lakkautettu kuusiluokkainen Koisjärven kyläkoulu oli perustettu 1903. Lukuvuonna 2011–2012 oppilaita oli 27, mutta syyskuussa 2013 enää 19..
Itä-Suomen huoltorykmentti

| Itä-Suomen huoltorykmentti |
| --- | --- |
Toiminnassa:  2008–2014
Valtio:   Suomi
Puolustushaarat:  maavoimat
Rooli:  Itä-Suomen sotilasläänin huollon järjestelyt ja joukkojen tukeminen
Osa joukkoa:  Maavoimien materiaalilaitos
Koko:  rykmentti
Tukikohta:  Kouvola, Itä-Suomen alue
Motto:  Sustinete proelium (”Tukea taisteluun”)
Marssi:  Toivo Kuula: Vapaa kansa
Vuosipäivät:  16. joulukuuta
Itä-Suomen huoltorykmentti (lyhenne ISHR) toimi vuosina 2008–2014 Puolustusvoimiin kuuluvan Maavoimien materiaalilaitoksen toimialueensa huollon järjestelyistä vastaava joukko-osastona.
Se perustettiin vuoden 2008 alussa. Samassa yhteydessä lakkautettiin nykymuodoissaan Kuopion asevarikko (KuoAseV), Lievestuoreen varikko (LieV, entinen Asevarikko 4) ja Toivakan asevarikko (ToiAseV, entinen Asevarikko 2).
Joukko-osaston palveluksessa työskenteli eri puolilla Suomea noin 200 henkilöä.
Organisaatio

Rykmentin esikunta sijaitsi pääosin Kouvolassa ns. Kasarmimäellä. Sen järjestelmäosastoon kuulunut järjestelmäsektori sijaitsi kuitenkin Lievestuoreella.
Loput osat rykmenttiä muodosti Itä-Suomen huoltorykmentin varasto-osasto, johon kuuluivat
Hartolan varasto Nokassa (ns. Nokan varikko)
Koivujärven varasto Pielavedellä
Mikkelin varasto
Savitaipaleen varasto
Toivakan varasto
Ylämyllyn varasto Liperissä
Liperin Ylämyllyllä, Ilomantsin Hiienvaarassa, Nurmeksen Sotinpurolla ja Pielaveden Koivujärvellä sijaitsevat varastoalueet muodostivat yhdessä Kuopion Varikon, joka muodostettiin vuoden 2008 alussa.
Näistä varaston suunnittelu Koivujärvelle aloitettiin Uudenkylän asevarikon räjähdettyä Nastolassa 1965, maankäyttöoikeus saatiin 1966, ja varastointi aloitettiin 14. elokuuta 1967. Se toimi Kuopion Asevarikon aikana varikon alaisuudessa.
Organisaatiomuutosten myötä nuo neljä yksikköä toimivat suoraan Varasto-osaston (VAROS/ISHR) alaisuudessa.
Perinteet

Itä-Suomen huoltorykmentti vaali Kuopion asevarikon, Lievestuoreen varikon ja Toivakan asevarikon perinteitä sekä vuonna 2003 lakkautettujen Iisalmen asevarikon, Suojeluvarikon ja Oriveden asevarikon perinteitä.
Huoltorykmentin vuosipäivä oli 16. joulukuuta, ja sen kunniamarssina oli Toivo Kuulan säveltämä "Vapaa Kansa".
Joukko-osastolippuna oli kielekkeinen valtiolippu.
Komentajat

Eversti Risto Kosonen 1.1.2008–31.10.2009
Eversti Jussi-Petri Hirvonen 1.11.2009–30.6.2012
Eversti Timo Saarinen 1.7.2012–31.12.2014
Nykyhetket

Huoltorykmentin seuraajaksi perustettiin Puolustusvoimien Logistiikkalaitoksen alainen Kouvolan Logistiikkarykmentti 1.
Tom Thacker

Tom Thacker esiintymässä vuonna 2010.
Thomas William Arnold ”Tom” Thacker (s. 11. huhtikuuta 1978) on kanadalainen Langleysta kotoisin oleva laulaja, kitaristi ja näyttelijä. Thacker on vaikuttanut koko uransa ajan punkrock-yhtye Gobissa ja sen lisäksi Sum 41:ssä. Hän on myös kokeillut uraa näyttelijänä esiintyen elokuvissa Going the Distance (2004) ja Sharp as Marbles (2008). Thacker näytteli Going the Distancessa omaa itseään ja Sharp as Marblesissa Brucea.
Aiheesta muualla

Wikimedia Commonsissa on kuvia tai muita tiedostoja aiheesta .
Tom Thacker Internet Movie Databasessa. (englanniksi)
Tom Thacker Myspacessa (englanniksi)
Sum 41
| Deryck Whibley | Cone McCaslin | Steve Jocz> Tom Thacker | Mark Spicoluk | Marc Costanzo | Dave Baksh | Greig Nori |
| --- | --- |
Albumit::  Half Hour of Power | All Killer No Filler | Does This Look Infected? | Chuck | Underclass Hero | Screaming Bloody Murder | 13 Voices | Order In Decline | Heaven :x: Hell
Livealbumit, EP:t ja kokoelmat::  Motivation EP | Does This Look Infected Too? | Go Chuck Yourself/Happy Live Surprise
Videot ja DVD:t::  Introduction to Destruction | Cross Your T's and Gouge Your I's | Sake Bombs and Happy Endings | Bring The Noize! | Rocked: Sum 41 in Congo | Go Chuck Yourself/Happy Live Surprise
Jaakko Tervo

Jaakko Hermanni Tervo (aik. Herman Jakob Nyström) (4. syyskuuta 1871 Oulu – 1. joulukuuta 1931 Kuopio) oli suomalainen kirjailija ja toimittaja. Hän käytti nimimerkkiä Samppa.
Tervon vanhemmat olivat vahtimestari Jakob Nyström ja Maria Tervo. Hän kävi Oulun lyseota kuusi luokkaa, mutta ei kirjoittanut ylioppilaaksi. Tervo aloitti toimittajan uransa vuonna 1892 oululaisen Louhi-lehden toimittajana. Oulusta Tervo siirtyi 1897 Kuopioon Uusi Savo-lehteen mutta palasi vielä kotikaupunkiinsa ensin vuonna 1900 Sanomalehti Kalevan toimitussihteeriksi, myöhemmin myös vuodesta 1904 päätoimittajaksi ja lehden omistajaksi. Kalevan palveluksessa Tervo oli yksitoista vuotta. Kalevan tehtävät jätettyään Tervo muutti 1910 Helsinkiin ensin Suomalaisen Uutistoimiston ja sitten 1911 Suomen Tietotoimiston palvelukseen. Tervo oli Etelä-Suomen Sanomat-lehden päätoimittajana Lahdessa 1915–1921 ja sitten Lahti-lehden toimitussihteerinä. Vuonna 1928 Tervo muutti Kuopioon, jossa ryhtyi vapaaksi kirjailijaksi ja toimittajaksi. Vuoteen 1931 mennessä Tervo oli kirjoittanut neljä nuorten kirjaa ja yhden aikuisten romaanin.
Tervo oli Oulussa asuessaan Oulun Hiihtoseuran johtokunnan jäsenenä ja sihterinä 1901—1910 sekä Oulun läänin hätäapukomitean kamreerina 1902—1904. Hän oli Nuorsuomalaisen Sanomalehtimiesyhdistyksen sihteerinä 1912–1915 ja yhdistyksen johtokunnan jäsenenä 1912–1921. Tervo oli mukana perustamassa Lahden Hiihtoseuraa, oli seuran johtokunnan jäsenenä ja sihteerinä sekä toimi Salpausselän hiihtojen järjestäjänä.
Tuotanto

Katurakkeja ja rottarinkuloita, muistelmia Tapulikaupungista poikavuosilta, Gummerus, 1929
Me pojat ja Arkelan kapteeni, muistelma vesavuosilta, Gummerus, 1929
Sen kesän kokemuksia, Gummerus, 1929
Ilosaarten seutuvilta, uusia muistelmia vesavuosilta, WSOY, 1931
Rattoisilta rantamilta, uusia muistelmia vesavuosilta, WSOY, 1932
Aiheesta muualla

Pohjoissavolaisen kaunokirjallisuuden bibliografia (Arkistoitu – Internet Archive)
Suomen yhdistysrekisteri

Suomen yhdistysrekisteri on Patentti- ja rekisterihallituksen (PRH) hallinnoima virallinen ja julkinen rekisteri suomalaisista aatteellisista yhdistyksistä. Yhdistysrekisteriin merkitään myös kauppakamarit.
Yhdistysrekisterin yhdistykset

Yhdistysrekisteriin merkitään aatteelliset yhdistykset. Patentti- ja rekisterihallituksen mukaan "sellainen on useiden henkilöiden tai oikeuskelpoisten yhteisöjen perustama pysyväksi aiottu yhteenliittymä yhteisen aatteellisen tarkoituksen toteuttamista varten. Yhdistyslain tarkoittama aatteellinen yhdistys eroaa taloudellisesta yhteisöstä siten, että sen tarkoitus ei tähtää voiton tai taloudellisen edun hankkimiseen siihen osallisille eikä sen toiminta voi olla pääasiassa taloudellista. Toiminnan painopisteen tulee olla aatteellisessa työssä."
Käytännössä lain käyttämä aatteen käsite on laajempi kuin arkikielessä. Yhdistyksen pohjana oleva aate voi olla esimerkiksi kulttuuritoiminta, urheilu, tieteellinen tutkimus tai vaikkapa tällaisen toiminnan tukeminen. Ainoat rajoitukset yhdistymisvapauteen ovat valtion turvallisuuden alalla. Yhdistys, jonka toiminta sisältää aseiden käyttöä (esimerkiksi ampumaseura), voidaan rekisteröidä vasta sen saatua luvan aluehallintovirastolta. Kokonaan tai osittain sotilaalliset yhdistykset ovat aina kiellettyjä.
Yhdistysrekisterin yhdistykset > Toiminnan tarkoitus

Seuraavassa taulukossa on luokiteltu rekisteröityjen yhdistysten toiminnan tarkoitus. Tiedot ovat vuodelta 2014 ja kattavat noin puolet rekisteröidyistä yhdistyksistä.
| Tarkoitus | Osuus yhdistyksistä |
| --- | --- |
Kulttuuri: 24 %
Urheilu ja liikunta: 19,4 %
Ammatti ja elinkeino: 17,2 %
Vapaa-aika: 11,9 %
Sosiaali- ja terveysala: 7,8 %
Politiikka: 6,3 %
Maanpuolustus ja kansainväliset suhteet: 3,2 %
Uskonto ja maailmankatsomus: 1,8 %
Muut: 8,2 %
Kulttuurin alaan on tilastossa katsottu seuraavat tarkoitukset: tiede, taide, tutkimus, opiskelu, perinne, kotiseutu, suku. Kohta Ammatti ja elinkeino sisältää työmarkkinajärjestöt ja henkilökuntayhdistykset. Sosiaali- ja terveysala kattaa seuraavat tarkoitukset: sairaus tai vamma, lastensuojelu, vanhukset, päihde- tai huumeriippuvuus. Vapaa-ajan tarkoituksia ovat nuoriso, erä, käsityö, lemmikkieläimet, retkeily, matkailu, moottoriajoneuvot ja pelit. Ryhmään Muut kuuluvat pelastus, klubit, loosit ja veljeskunnat, naiset, martat ja eläkeläiset.
Rekisterin sisältö

Yhdistyksestä merkitään yhdistysrekisteriin vähintään seuraavat asiat:
nimi, entinen nimi
kotipaikka
rekisteröimispäivä
nimenkirjoitustapa
nimenkirjoittajat
sääntömuutoksen rekisteröimispäivä
purkautumispäivä.
Yhteisöä ei voi merkitä yhdistysrekisteriin, jos
toiminnan tarkoitus on pääasiassa taloudellinen
toiminta on elinkeinotoiminnan luonteista
toiminnan tavoitteena on voiton tai muun taloudellisen edun hankkiminen.
Yhdistyksen rekisteröiminen

Yhdistys rekisteröidään tekemällä perusilmoitus yhdistysrekisteriin. Rekisteröintiä varten täytetään perusilmoituslomake sekä tehdään ja allekirjoitetaan perustamiskirja. Ilmoitukseen liitetään lisäksi säännöt ja kopio rekisteröintimaksusta.
Aatteellista yhdistystä ei ole välttämätöntä rekisteröidä. Rekisteröinnillä yhdistyksestä tulee oikeushenkilö, joka voi hankkia oikeuksia, tehdä sopimuksia ja sitoumuksia ja asioida asianosaisena viranomaisen kanssa. Rekisteröidyn yhdistyksen jäsenet eivät vastaa henkilökohtaisesti yhdistyksen velvoitteista. Rekisteröimättömän yhdistyksen toiminnasta vastaavat henkilöt, jotka ovat siihen toimintaan osallistuneet.
Yhdistyksen sääntömuutos

Yhdistyksen sääntömuutos tulee voimaan, kun se on merkitty yhdistysrekisteriin. Rekisteriin on merkitty kulloinkin voimassa olevat yhdistyksen säännöt.
Sääntömuutos rekisteröidään tekemällä muutosilmoitus yhdistysrekisteriin. Ilmoitukseen liitetään lisäksi säännöt ja kopio rekisteröintimaksusta.
Yhdistysrekisterin tietopalvelu

Yhdistysrekisterin tietopalvelu sisältää perustiedot kaikista suomalaisista yhdistyksistä: yhdistyksen Y-tunnus, nimi, kotipaikka, yhteystiedot, ensirekisteröinnin päivä ja viimeisen rekisteröinnin päivä ja ilmoitusten käsittelyvaihetiedot.
Aiheesta muualla

Yhdistysrekisteri, PRH
Yhdistysrekisterin tietopalvelu, PRH
Yhdistyslaki, Finlex (Arkistoitu – Internet Archive)
Jean Sibelius: Orchestral Songs

Jormma Hynnisen albumi Jean Sibelius: Orchestral Songs.
Jean Sibelius: Orchestral Songs on kansainväisesti tunnetun suomalaisen baritonin Jorma Hynnisen albumi, jolla hän esittää Jean Sibeliuksen orkesterille säveltämiä lauluteoksia. Säestyksestä ja musiikista vastaa levyllä Tampereen filharmoninen orkesteri, jonka johtajana toimii Leif Segerstam.
Tekniset tiedot

Albumi on alun perin äänitetty huhtikuussa vuonna 1994 mutta uudelleen muokattu maaliskuussa 2007. Se on valmistettu CD-muotoon, ja valmistajana on ollut Ondine. (ODE 823-2) ja EAN/UPCkoodi on 076119082324.
Albumin mukana seuraa englannin-, saksan- ja ranskankielinen musiikkia esittelevä vihkonen, jossa ovat laulujen sanoitukset sekä alkuperäisillä kielillä että englanniksi.